བོད་དུ་སངས་རྒྱས་ཀྱི་ཆོས་ལུགས་དར་བ་ནས་བཟུང་བོད་མི་ཡོངས་ཀྱི་དགེ་སྡུག་བླང་དོར་གྱི་འདུ་ཤེས་དང་།ལུས་ངག་ཡིད་གསུམ་གྱི་ཀུན་ཏུ་སྤྱོད་པ་མཐའ་དག་བཟང་ངན་འདོར་ལེན་གྱི་ཚུལ་གང་ཡིན་ཡང་།རིགས་ལམ་འདིས་ཐག་གཅོད་པར་བྱས་ཤིང་།བོད་མི་ཕྲེང་བ་ཅན་ཡོངས་ཀྱི་བསམ་སྤྱོད།ལུས་ངག་ཡིད་ཀྱི་ལས་མཆིས་སོ་ཅོག་རྒྱ་གར་བ་ནང་བཞིན་སྤྱོད་ཅི་ཐུབ་བགྱིས་འདུག་པ་སྟེ།དྲན་པའི་དབང་པོ་དགེ་འདུན་ཆོས་འཕེལ་གྱིརྒྱལ་ཁམས་རིག་པས་བསྐོར་བའི་གཏམ་རྒྱུད་གསེར་གྱི་ཐང་མ་ཞེས་བྱ་བ་བཞུགས་སོ།།ཞེས་པ་ལསཁ་བ་ཅན་ན་སྔོན་གྱི་སྲོལ་བཟང་ལས།།འོངས་པའི་ཡ་རབས་རྣམ་འགྱུར་གང་མཐོང་བ།།འཕགས་ཡུལ་སྐྱེ་བོའི་སྒོ་གསུམ་ཀུན་སྤྱོད་ཀྱི།།གཟུགས་བརྙན་འཕོས་པའི་རི་མོ་བཞིན་ཏུ་གནས།།ཞེས་བསྟན་པ་ལྟར།བསྟན་བཅོས་ཀྱི་རྗོད་བྱ་དོན་དང་རྗོད་བྱེད་ཚིག་གི་མཛེས་པ་རྩལ་དུ་འདོན་ལུགས་ནས།ཉི་ཟླ་དང་རི་ཆུ་སོགས་རང་བྱུང་གི་མཛེས་སྡུག་ལ་ལྟ་བའི་བོད་མིའི་མཁས་པའི་ཚུལ་དང་།མི་མང་ཡོངས་ཀྱི་མཛེས་དཔྱོད་ལྟ་བ་སོགསམཆོག་དམན་བར་མའི་སྐྱེ་བོ་ཀུན་གྱིསསྒོ་ཀུན་ནས་རྒྱ་གར་བ་ནང་བཞིན་སྤྱོད་ནའང་།དོན་དག་ལ་ལ་བརྡ་དང་ཐད་སྙད་ཀྱི་མིང་དོན་གྲུབ་ལུགས་ལས་ཆོས་གང་ཞིག་གི་བྱེད་ལས་མཛེས་དཔྱོད་ལྟ་བ་སོ་སོར་སོང་བའང་ཡོད་ཚོད་སྣང་སྟེ།དཔེར་ན་རྒྱ་གར་སྐད་ཀྱིཔུརོཧིཏབྱ་བ་བོད་ཀྱི་སྐད་དུམདུན་ན་འདོནཞེས་བྱ་བར་བསྒྱུར་ཞིང་།དེའི་དོན་རྒྱ་གར་ནས་རྒྱལ་པོར་རིམ་གྲོ་བྱེད་མཁན་གྱི་རྒྱལ་པོའི་བླ་མཆོད་དུ་གོ་བ་ཡིན་འདུག་མོད།བོད་ཀྱིསམདུན་ན་འདོནཞེས་པའི་དོནབཀའ་བློན་ལྟ་བུ་ཞིག་གི་མིང་དུ་འཁྲུལ་ནས་སྣངཞེས་དེབ་དཀར་དུ་གསུང་པ་དང་འདྲ་བརམཁའ་འགྲོ་མཞེས་པའི་མིང་དོན་གྱི་འབྲེལ་བ་གྲུབ་སྟངས་ཡང་བོད་དང་རྒྱ་གར་ཁྱོན་ནས་མི་འདྲ་བ་འདུག